CELEX: 62018CN0045
Language: bg
Date: 2018-01-22 00:00:00
Title: Дело C-45/18 P: Жалба, подадена на 22 януари 2018 г. от Claire Staelen срещу определението, постановено от Общия съд (трети състав) на 28 ноември 2017 г. по дело T-217/11 REV, Staelen/Европейски омбудсман

19.3.2018   
            
            
               BG
            
            
               Официален вестник на Европейския съюз
            
            
               C 104/23
            
         Жалба, подадена на 22 януари 2018 г. от Claire Staelen срещу определението, постановено от Общия съд (трети състав) на 28 ноември 2017 г. по дело T-217/11 REV, Staelen/Европейски омбудсман
   (Дело C-45/18 P)
   (2018/C 104/29)
   Език на производството: френски
   
      Страни
   
   
      Жалбоподател: Claire Staelen (представител: V. Olona, avocate)
   
      Друга страна в производството: Европейски омбудсман
   
      Искания на жалбоподателката
   
   
               —
            
            
               да се отмени определение T-217/11 REV,
            
         
               —
            
            
               да се обяви за допустима молбата за отмяна на решение T-217/11,
            
         
               —
            
            
               да се осъди ответникът да заплати съдебните разноски, направени във всички съдебни производства.
            
         
      Основания и основни доводи
   
   В подкрепа на жалбата си жалбоподателката изтъква редица основания, а именно:
   
               —
            
            
               частична незаконосъобразност на член 169 от Процедурния правилник на Общия съд;
            
         
               —
            
            
               нарушение на член 169, първи параграф от Процедурния правилник на Общия съд;
            
         
               —
            
            
               изопачаване на фактите и грешка при прилагане на правото, доколкото Общият съд квалифицирал решението от 19 май 2005 г. едновременно като списък с подходящи кандидати и като решение за удължаване на срока на списъка с подходящи кандидати;
            
         
               —
            
            
               грешка при прилагане на правото, доколкото според Общият съд решение, което не е съобщено на всичките си адресати, е противопоставимо, както и нарушение на принципа на равно третиране;
            
         
               —
            
            
               изопачаване на фактите и явно противоречиви изводи на Общия съд относно твърдяното неполагане на грижа от страна на жалбоподателката, както и нарушение на принципите на правна сигурност и на оправданите правни очаквания;
            
         
               —
            
            
               липса на мотиви относно решаващия характер на новите обстоятелства.